మంగి యువరాజు

మంగి యువరాజు, తూర్పు చాళుక్య వంశపు రాజు. తండ్రి రెండవ విష్ణువర్ధనుడి తరువాత అతను వేంగి సామ్రాజ్యాన్ని సా.శ. 682 నుండి 706 వరకు 25 సంవత్సరాల పాటు పాలించాడు. అతని పెదతాత మొదటి జయసింహుడు అతన్ని యువరాజుగా ప్రకటించాడు. అయితే యువరాజు అనే పదవి అతని పేరులో కలిసిపోయి, అతను రాజైన తరువాత కూడా అలాగే ఉండిపోయింది. విశాఖపట్నం నుండి ఒంగోలు వరకు ఉన్న తీర ప్రాంతమంతా అతని పాలనలో ఉండేది.

మంగి యువరాజుకు ఒకరి కంటే ఎక్కువ మంది భార్యలు ఉండేవారు. వారి ద్వారా అతనికి కొక్కిలి విక్రమాదిత్య, రెండవ జయసింహుడు, మూడవ విష్ణువర్ధనుడు అనే ముగ్గురు కుమారులు పృథ్వి పోరి అనే ఒక కుమార్తె ఉన్నారు. 

మంగి యువరాజు మరణం తరువాత అతని ముగ్గురు కుమారులు ఒకరి తరువాత ఒకరు రాజ్యానికి వచ్చారు. ముందుగా రెండవ జయసింహుడు రాజయ్యాడు. 

 మూలాలు